ณรงค์ กิตติขจร

พลตรี **ณรงค์ กิตติขจร** (21 ตุลาคม พ.ศ. 2476 – 14 พฤษภาคม พ.ศ. 2567) อดีตทหารบกและอดีตนักการเมืองชาวไทย บุตรชายจอมพล ถนอม กิตติขจร อดีตนายกรัฐมนตรีไทย และบุตรเขยจอมพล ประภาส จารุเสถียร อดีตรองนายกรัฐมนตรีไทย

## ประวัติ

### ชีวิตส่วนตัว
ณรงค์ เกิดเมื่อวันที่ 21 ตุลาคม พ.ศ. 2476 เป็นบุตรชายคนโตของจอมพล ถนอม กิตติขจร อดีตนายกรัฐมนตรี กับจงกล กิตติขจร เป็นบุตรเขยจอมพล ประภาส จารุเสถียร อดีตรัฐมนตรีว่าการกระทรวงมหาดไทย และอดีตอธิบดีกรมตำรวจ เพราะสมรสกับสุภาพร กิตติขจร บุตรสาวคนที่ 3 ของจอมพล ประภาส ซึ่งรู้จักคุ้นเคยกับมาตั้งแต่อายุได้ 5 - 6 ขวบ และได้ขอแต่งงานเมื่อคุณสุภาพรอายุได้เพียง 18 ปีเท่านั้น (ในขณะนั้น ณรงค์ ติดยศ "ร้อยตรี") โดยมีบุตร-ธิดารวม 4 คน ได้แก่
* พลเอก เกริกเกียรติ กิตติขจร สมรสกับนัฎฐา กิตติขจร มีบุตรทั้งหมด 2 คน คือ 
** กนกรส กิตติขจร
** กฎเกณฑ์ กิตติขจร
* กรกาจ กิตติขจร (เสียชีวิตแล้ว) ในเดือนพฤษภาคม พ.ศ. 2557 สมรสกับประพจนีย์ กิตติขจร มีบุตรทั้งหมด 1 คน คือ
** กิตติพจน์ กิตติขจร
* พลโท กิจก้อง กิตติขจร
* กรองกาญจน์ ดิศกุล ณ อยุธยา สมรสกับ พลเอก หม่อมหลวงกุลชาติ ดิศกุล มีบุตร 2 คน คือ
** ดิศพงษ์ ดิศกุล ณ อยุธยา
** กรกมล ดิศกุล ณ อยุธยา

### การศึกษา
ณรงค์ จบการศึกษาจากโรงเรียนสวนกุหลาบวิทยาลัย แล้วศึกษาต่อที่โรงเรียนนายร้อยพระจุลจอมเกล้า จปร.รุ่นที่ 5 และได้ศึกษาที่โรงเรียนนายร้อยทหารบกแซนด์เฮิสต์ สหราชอาณาจักร ซึ่งเป็นโรงเรียนนายร้อยที่มีชื่อเสียงแห่งหนึ่งในสหราชอาณาจักร

## การทำงาน

### ราชการทหาร
ณรงค์ ได้ดำรงตำแหน่งเป็นผู้ช่วยเลขาธิการคณะรัฐประหาร (รัฐประหารในประเทศไทย 17 พฤศจิกายน พ.ศ. 2514) เมื่อการรัฐประหารเสร็จสิ้นลง ได้ดำรงตำแหน่งรองเลขาธิการคณะกรรมการตรวจและติดตามผลการปฏิวัติราชการ และเป็นผู้บังคับการกองพันทหารราบที่ 2 กรมทหารราบที่ 11 รักษาพระองค์

หลังจากเหตุการณ์รัฐประหารครั้งนี้แล้ว ณรงค์ เป็นที่คาดหมายว่าจะเป็นผู้สืบทอดอำนาจต่อจากจอมพล ถนอม กิตติขจร ผู้เป็นพ่อ เพราะด้วยสถานการณ์ในเวลานั้น ปรากฏข่าวการคอร์รัปชั่นกันอย่างกว้างขวางรวมทั้งการใช้อำนาจไปในทางที่มิชอบด้วย เช่น กรณีเฮลิคอปเตอร์ของกองทัพบกตกที่อำเภอบางเลน จังหวัดนครปฐม เมื่อวันที่ 29 เมษายน พ.ศ. 2516 เป็นต้น ทางรัฐบาลได้แก้ปัญหาด้วยการตั้งคณะกรรมการตรวจสอบและติดตามผลการปฏิบัติราชการ หรือ ก.ต.ป. ขึ้นมาเพื่อจัดการปัญหาการคอร์รัปชั่น แต่กลับมี ณรงค์ ซึ่งเป็นลูกชายนายกรัฐมนตรีเป็นผู้ดูแล จึงไม่มีความเชื่อมั่นว่าจะสามารถจัดการปัญหาได้อย่างแท้จริง ดังนั้นเมื่อเกิดเหตุการณ์ 14 ตุลา ขึ้น ประชาชนส่วนหนึ่งที่โกรธแค้นจึงได้เผาทำลายอาคารของสำนักงานแห่งนี้ ที่ตั้งอยู่ ณ สี่แยกคอกวัว 

ส่วนบทบาทของ ณรงค์ ถูกกล่าวหาว่าเป็นผู้ขึ้นเฮลิคอปเตอร์ และเป็นผู้กราดยิงกระสุนจริงจากเฮลิคอปเตอร์ลงมายังผู้ชุมนุมที่อยู่เบื้องล่าง แต่ณรงค์ ได้ปฏิเสธในเรื่องนี้มาโดยตลอด

### การเมือง
หลังสถานการณ์ทางการเมืองสงบลง ณรงค์ ได้เดินทางกลับมายังประเทศไทย และลงสมัครเลือกตั้ง สส.เพชรบุรี ใน พ.ศ. 2522 แต่ได้รับเลือกเป็นสส.พระนครศรีอยุธยา สังกัดพรรคชาติไทย ในครั้งถัดมา เมื่อ พ.ศ. 2526 และเข้าร่วมกับพรรคเสรีนิยม ซึ่งมีปรีดา พัฒนถาบุตร เป็นหัวหน้าพรรค และต่อมาได้เปลี่ยนแปลงกรรมการบริหารโดย ณรงค์ เข้ารับตำแหน่งหัวหน้าพรรคแทน เขาได้ลงสมัคร สส.ในจังหวัดเดิม ได้รับเลือกตั้งมาอีก 2 สมัย ในปี พ.ศ. 2529, พ.ศ. 2531 และยังได้รับแต่งตั้งเป็น สมาชิกสภานิติบัญญัติแห่งชาติ ปี พ.ศ. 2534 

ในเดือนตุลาคม พ.ศ. 2546 เทพมนตรี ลิมปพยอม นักวิชาการอิสระด้านประวัติศาสตร์ ได้เปิดตัวหนังสือมา 2 เล่ม ชื่อ *"ลอกคราบ 14 ตุลา ดักแด้ประวัติศาสตร์การเมืองไทย"* และ *"พันเอก ณรงค์ กิตติขจร 30 ปี 14 ตุลา ข้อกล่าวหาที่ไม่สิ้นสุด"* โดยมีเนื้อหาอ้างอิงจากเอกสารราชการลับในเหตุการณ์ 14 ตุลา ซึ่งมีเนื้อหาว่าทั้ง พ.อ.ณรงค์ และจอมพล ถนอม มิได้เป็นผู้สั่งการในเหตุการณ์ 14 ตุลา

## หลักสูตรทหาร

## ถึงแก่อนิจกรรม
ณรงค์ ถึงแก่อนิจกรรมเมื่อวันที่ 14 พฤษภาคม พ.ศ. 2567 ที่โรงพยาบาลพระมงกุฎเกล้า เขตราชเทวี กรุงเทพมหานคร สิริอายุ 90 ปี

## เครื่องราชอิสริยาภรณ์
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2511 – 80x80px แกลแลนทรีครอส ประดับดาวทอง
** พ.ศ. 2511 – 80x80px เหรียญเกียรติยศกองทัพเวียดนาม ชั้นที่ 1
** พ.ศ. 2511 – 80x80px เหรียญบริการฝ่ายเสนาธิการเวียดนาม ชั้นที่ 1
** พ.ศ. 2510 – 80x80px เหรียญรณรงค์เวียดนาม
*  :
** พ.ศ. 2511 – 80x80px เครื่องอิสริยาภรณ์กิตติคุณฝ่ายทหาร ชั้นที่ 3 (เหรียญชุงมู)
*  :
** พ.ศ. 2511 – 80x80px เหรียญซิลเวอร์สตาร์
## ดูเพิ่ม
* เหตุการณ์ 14 ตุลา
* เหตุการณ์ 6 ตุลา

## อ้างอิง

หมวดหมู่:บุคคลจากจังหวัดพระนครศรีอยุธยา
หมวดหมู่:สกุลกิตติขจร
หมวดหมู่:บุตรของนายกรัฐมนตรีไทย
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:สมาชิกสภานิติบัญญัติแห่งชาติ
หมวดหมู่:หัวหน้าพรรคการเมืองในประเทศไทย
หมวดหมู่:พรรคเสรีนิยม (ประเทศไทย พ.ศ. 2525)
หมวดหมู่:นักการเมืองพรรคชาติไทย
หมวดหมู่:พรรคประชากรไทย
หมวดหมู่:พรรคมหาชน
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:ผู้ลี้ภัยชาวไทย
หมวดหมู่:ทหารในสงครามเวียดนาม